เรื่องร้องเรียน: น้ำท่วมขังมาเป็นอาทิตย์แล้วค่ะ ตอนนี้น้ำสีเขียวแล้ว ต่อไปจะดำแล้วค่ะ รบกวนช่วยส่งเจ้าหน้าที่มาดูหน่อยนะคะว่าทำไมน้ำมันไม่ระบายออกหมดซะที
การดำเนินการของเจ้าหน้าที่: สำนักงานเขตประเวศ ติดตั้งเครื่องสูบน้ำ จำนวน 3 เครื่อง เร่งสูบน้ำระบายลงคลองอาจารย์พร ซึ่งสำนักงานเขตประเวศ ประสานสำนักการระบายน้ำ เร่งลดระดับน้ำในคลองอาจารย์พร และสำนักการระบายน้ำได้ใช้เครื่องมือที่มีประกอบด้วย อุโมงค์ระบายน้ำ สถานีสูบน้ำ ประตูระบายน้ำ เร่งระบายน้ำอย่างต่อเนื่อง พร้อมกันนี้ได้ดำเนินการจัดเก็บผักตบชวาและวัชพืชในคลองอาจารย์พร เพื่อเปิดทางน้ำไหล
ความเห็นของผู้แจ้ง: อยากให้ช่วยดูท่อระบายน้ำตามซอยหน่อยค่ะว่ามีอะไรอุดตันหรือเปล่า เพราะซอยในหมู่บ้านพึ่งมีการขุดพื้นถนน ทำท่อประปาใหม่ กลัวว่าจะมีเศษอะไรต่างๆไปอุดตันทำให้น้ำระบายออกช้าค่ะ ขอบคุณมากค่ะ
พื้นที่: แขวงดอกไม้ เขตประเวศ กรุงเทพมหานคร